**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

Rīga, Brīvības iela 55, 506.telpa, plkst.14:00

Rīgā, 2017. gada 16.janvārī Nr.3

Sēdi vada: Gints Miķelsons – Latvijas Būvniecības padomes priekšsēdētājs

Sēdē piedalās: Kaspars Bondars; Zigmārs Brunavs; Normunds Grinbergs; Leonīds Jākobsons; Ināra Laube; Juris Mellēns; Jānis Rāzna; Elīna Rožulapa; Edmunds Valantis; Roberts Vecums –Veco, Oskars Zivtiņš aizvieto: Olga Geitus-Eitvina (LBP); Margarita Gorškova (LPS); Juris Monvīds Skalbergs (LBS), Jānis Ozoliņš (LBS).

Uzaicinātie: pēc klāt pievienotā saraksta

|  |
| --- |
|  |

Sēdē nepiedalās: Andris Božē; Pēteris Dzirkals; Baiba Fromane; Līga Gaile; Vija Gēme; Annija Novikova; Mārtiņš Straume; Jurijs Strods;.

Protokolē: Inese Rostoka - EM Būvniecības departamenta vecākā eksperte.

Sēdi sāk 14:05

Darba kārtībā:

**1.§**

**Par plānotajām izmaiņām būvniecības regulējumā: Grozījumi Ministru kabineta 19.08.2014. noteikumos Nr.500 “Vispārīgie būvnoteikumi” , grozījumi *Būvniecības likumā*.**

--------------------------------------------------------------------------------------------------

**Ziņo:** E.Valantis

Ekonomikas ministrija ir apkopojusi būvniecības nozares priekšlikumi par būvniecības jomas normatīvo aktu grozīšanu: *Būvniecības likums*, *Vispārīgie būvnoteikumi.*

**Kāpēc ir jāveic grozījumi būvniecības regulējumā:**

* Efektīva regulējuma trūkums kavē privātās investīcijas būvniecībā
  + Neskaidri nodefinēta atbildība
  + ilgstošs būvprojektu skaņošanas un būvju nodošanas process (1/3 ilgāk nekā LT vai EE)
  + neefektīvs strīdu izskatīšanas un apdrošināšanas mehānisms
  + lietotājam draudzīgas IT sistēmas trūkums būvniecības procesā
  + Ēnu ekonomika kropļo konkurenci būvniecībā

**Normatīvie akti, kuriem ir visbūtiskākā ietekme uz būvniecības procesa efektivitāti:** **Būvniecības likums, Vispārīgie būvnoteikumi, Ēku būvnoteikumi, Inženierbūvju būvnoteikumi.**

**Būvniecības likuma grozījumu mērķi**

* Precīzi nodalīt atbildību (par katru procesu ir viens finansiāli atbildīgais)
* Saīsināt lēmumu pieņemšanas termiņus un ieviest klusēšanas -piekrišanas principu (panākt skaņošanas procesu – 78 dienās)
* Pie ēku atjaunošanas vai pārbūves neprasīt visu būvniecību regulējošo normatīvo aktu tehnisko prasību ievērošanu
* Nodrošināt plašākas iespējas veikt grozījumus būvprojektā projektēšanas un būvniecības procesā.

Veicot izmaiņas normatīvajā regulējumā, investīciju apjoms varētu palielināties par 300 – 400 milj.EUR

Padome vērš uzmanību uz to, ka Ekonomikas ministrijas gatavotie grozījumi noteikumos “Vispārīgie būvnoteikumi” (VBN) ir pretrunā ar Būvniecības likumu un plānotie grozījumi VBN, lai risinātu šobrīd neatliekamās problēmas, nedrīkst būt pretrunā spēkā esošajam Būvniecības likumam. VBN būtu pārskatāms pēc grozījumu veikšanas Būvniecības likumā. Tas pats attiecas arī uz speciālajiem būvnoteikumiem.

**Ekonomikas ministrijas priekšlikums**

**Precīzi nodalīta atbildība – būvvalde**

**Būvvaldes kompetencē ir sekojošu prasību kontrole:**

* + vietējās pašvaldības teritorijas plānojums, tai skaitā teritorijas izmantošanas un apbūves nosacījumi;
  + būvju ekspluatācijas prasības;
  + prasības par trešo personu un valsts un pašvaldības institūciju saskaņojumu un atļauju nepieciešamību ;
  + vides pieejamības prasības.

**!** Būvvaldes neizskata Būvuzraudzības plānu un neatbild par būvprojekta kvalitāti.

|  |  |  |
| --- | --- | --- |
| **Būvprojekta skaņošanas posmi** | **Darba dienas** | **Dienas** |
| **Būvvalde izsniedz būvatļauju** | **15** | **21** |
| **Tehnisko noteikumu izsniegšana** | **10** | **14** |
| **Būvprojekta skaņošana ar komunikāciju turētājiem** | **10** | **14** |
| **Būvprojekta skaņošana Būvvaldē** | **10** | **14** |
| **Būvdarbu uzsākšanas nosacījumu izpilde** | **1** | **1** |
| **Būves pieņemšana ekspluatācijā** | **10** | **14** |
| **Kopā:** | **56** | **78** |

**! Būvprojektu skaņošanai un būves pieņemšanai nodošanai piemēro klusēšanas –piekrišanas principu, nepagarinot lēmumu pieņemšanas termiņu**.

Komunikāciju turētājiem, netiek pagarināti lēmuma pieņemšanas termiņi.

**E.Rožulapa -** tehnisko noteikumu izsniegšana vajadzētu paredzēt paralēli būvatļaujas saņemšanai, jābūt iespējamam Tehniskos noteikumus saņemt pirms būvatļaujas izsniegšanas.

**M.Gorškova –** Būvprojekta skaņošana Būvvaldē 10 darba dienas privātmājām, tas ir atbalstāms, bet sarežģītas publiskās ēkas var neizskatīt arī mēneša laikā. Pašvaldības nepiekritīs klusēšanas piekrišanas principam**.**

**E.Rožulapa –** būvvaldēm būtu jāpārbauda vai projektu izstrādājušas tās personas, kurām ir bijušas tiesības to darīt, jāpārliecinās par pozitīvas ekspertīzes esamību un vai to veikušas personas, kurām ir bijuša tiesības to darīt.

**Par būvuzraudzības plānu**

**J.Mellēns –** šobrīd būvuzraudzības plāns ir formāls, būtu jāprecizē, kas būvuzraugam objektā jādara.

Būvuzraudzības plānu – būs pieejams BIS, atbalstāms priekšlikums, ka būvvaldes neizskata Būvuzraudzības plānu.

**Būvdarbu uzsākšanas nosacījumu izpilde 1 dienu – pasūtītājs tikai informē būvvaldi, būvvalde neveic nekādas pārbaudes.**

Piedāvājam – ka būvvalde tiek informēta, par to, ka ir apdrošināšana un kas ir būvdarbu veicējs.

**I.Vircavs -** Ja atsakās no visām pārbaudēm un tā ir tikai informācija, tad 1 diena ir pietiekama, bet, kas tad pārbaudīs visu būvdarbu uzsākšanas noteikumu izpildi.

**Padome:**

Būvvalde pārbauda vai ir izpildīti visas būvdarbu uzsākšanai nepieciešamās prasības, ir iespējams pasūtītājam norādīt, ja kādi nosacījumi nav izpildīti. Attiecībā uz Būvdarbu uzsākšanas nosacījumu izpildi, no pieprasījuma saņemšanas dienas, būvvaldēm ir optimāls apjoms un termiņi, ierosina saglabāt esošo termiņu (5 darba dienas), nosakot, ja tiek noteikts termiņa pagarinājums nosacījumu izpildei, tad būvvalde var dot termiņa pagarinājumu neatbilstību novēršanai, bet pēc visu dokumentu saņemšanas lēmums jāpieņem normatīvos noteiktā termiņā.

**Ekonomikas ministrijas priekšlikums**

**Precīzi nodalīta atbildība – BVKB**

**BVKB**:

* Pilda būvvaldes funkcijas Ministru kabineta noteiktos gadījumos (jūrā, aizsardzības objekti, nacionālo interešu objekti (kas var arī neatbilst pašvaldības teritorijas plānošanas noteikumiem)).
* BVKB nodrošina būvdarbu kontroli trešās grupas publiskas ēkas jauna būvniecība vai pārbūvi. Birojs, veicot būvniecības valsts kontroli vai būvdarbu valsts kontroli, kontrolē būvdarbu kvalitāti.

“Kontrolē būvdarbu kvalitāti” to vajag izņemt no normatīvā regulējuma, jo būvniecībā ir atbilstība būtiskajām būvēm noteiktajām prasībām.

Iebilst pret to, ka BVKB tiek nodots kādas darbības pirms būvdarbu uzsākšanas.

Diskusijai ar nozari:

* + Vai būvdarbu līguma līgumcena 1,5 miljoni Euro ir efektīvs rādītājs BVKB kontrolējamo būvju noteikšanai?
  + Vai 100 cilvēki ir efektīvs rādītājs BVKB kontrolējamo publisko ēku noteikšanai?

Uzskatam, ka likumā noteiktie parametri precīzi nenosaka būves piederību, tāpēc piedāvājam izmantot platības. Padome piekrīt, ka vajag precizēt, kuras ēkas ir BVKB pārziņā.

* + Vai izveidotais būvju ekspertīžu mehānisms ir efektīvs strīdu risināšanai? Vai nepieciešamas izmaiņas?
  + Vai būvprojektu ekspertīzes mehānisms ir efektīvāks veids kā nodrošināt četru acu principu, būvprojektu kvalitāti un skaidru atbildību**?**

**E.Rožulapa** - Nav izveidots būvju ekspertīžu mehānisms, privātie investori pasūta būvprojektu ekspertīzi un viņi to pašu ekspertu nolīgst arī uz būvniecību, kas to liedz darīt publiskajām personām, tas ir tikai līguma jautājums.

Būtu jānosaka skaidri, kas nosaka to, ka izmaiņas projektā ir tik būtiskas , ka vajadzīga ekspertīze. Ekspertīzei jābūt neatkarīgai no projektētāja.

Būvekspertīzes sertifikāti ir neefektīvi un likumdošanā jānosaka, kas varētu veikt ekspertīzi.

**J.Klismets** – vajadzētu izstrādāt labas prakses vadlīnijas un definēt ekspertīzes uzdevumus.

Ekspertīzes taisa, lai būve būtu droša un nesabruktu.

Ekspertīzi būtu jāveic neatkarīgiem ekspertiem, kuriem abas puses uzticās, kuriem ir reputācija.

Normatīvajā regulējumā vajadzētu atrunāt prasības, kam ir tiesības sniegt ekspertīzi, jo ekspertīzes būvei var būt dažādas: par finanšu jautājumiem, vai būves drošību, vai procesu ekspertīzes utt.

BVKB sertificētie eksperti nevar nosegt visas jomas.

**Padome:**

Vienojas, ka pie jautājuma par ekspertīžu veicējiem vēl ir jāargriežas.

**Ekonomikas ministrijas priekšlikums**

**Precīzi nodalīta atbildība – būvinspektori**

Būvinspektori ir:

* + attiecīgajās institūcijās nodarbinātas fiziskas personas, kuras ir ieguvušas otrā līmeņa augstāko profesionālo vai akadēmisko izglītību, patstāvīgās prakses tiesības arhitektūras vai būvniecības jomā;
  + nav nepieciešams būvspeciālista sertifikāts;
  + atsakāmies no būvinspektoru reģistra.

Būvinspektori veic būvdarbu kontroli atbilstoši to iestāžu kompetencei, kurās viņi nodarbināti, kā arī :

* + pārliecinās par būvizstrādājumu atbilstību apliecinošas dokumentācijas esamību būvlaukumā un par konstatētajiem trūkumiem informē būvizstrādājumu tirgus uzraudzības iestādi;
  + pārliecinās par vides aizsardzības prasību ievērošanu būvlaukumā un par konstatētajiem trūkumiem informē institūcijas, kuras veic vides valsts kontroli;
  + pārliecinās, vai tiek veikta būvuzraudzība gadījumos, kad attiecīgās uzraudzības nepieciešamību nosaka normatīvie akti.

! Būvinspektori neatbild par būvdarbu veikšanas atbilstību būvprojektam un normatīvo aktu prasībām.

**M.Gorškova** - pašvaldībās būvinspektoram ir pārmērīgas prasības, lai varētu sākt strādāt. Būvinspektora darbu nedrīkst apvienot to ar citu darbu, pat ja slodze nav pietiekama, lai nerastos interešu konflikts. Tas ir galvenais iemesls kāpēc nav iespējams atrast labu specialistu.

Būvinspektoram nevar būt lielākas pilnvaras, kā būvvaldei, samazinot būvvaldes funkcijas samazināsies arī būvinspektora atbildība.

**Padome:**

Jautājums par būvinspektoru kompetenci ir aktuāls, neviens pēc augstskolas nevar sēkt strādāt par būvinspektoru, būtu jāievēro, kā virzība pa kompetences pakāpēm, ja nav respekta, tad sistēma ir sagrauta pamatos. RTU šobrīd ir tik vāja profesionālā sagatavotība, ka pēc studijām tūlīt nevar strādāt. Arī Norvēģijā uzsākot patstāvīgu praksi ir jābūt divu gadu darba pieredzei attiecīgajā jomā.

Būvinspektora un būvuzrauga funkcijas nedublējas.

Vēlreiz jāprecizē, būvinspektora funkcijas un atbildība, tad izejot no tā precizēt nepieciešamo kvalifikāciju,

**Ekonomikas ministrijas priekšlikums**

**Precīzi nodalīta atbildība – pasūtītājs**

Pasūtītājs atbild par:

* + patvaļīgu būvniecību bez būvniecības dokumentācijas;
  + Sniegt būvprojekta izstrādātāja pieprasīto informāciju par būves izmantošanas nosacījumiem pirms būvprojekta minimālā sastāvā izstrādes;
  + būvprojekta iesniegšanu būvvaldē.

Precīzi nodalīta atbildība – būvprojekta izstrādātājs & būvdarbu veicējs

Būvprojekta izstrādātājs ir atbildīgs:

* + par būvprojekta vai tā dokumentācijas atbilstību būvniecību regulējošo normatīvo aktu, būvnormatīvu prasībām
  + par projektētāja un projektēšanas līguma prasību izpildi.

Būvdarbu veicējs ir atbildīgs:

* + par normatīvo aktu prasību ievērošanu būvlaukumā;
  + būvdarbu rezultātā tapušās būves vai tās daļas atbilstību būvprojektam un pasūtītāja, šā likuma un citu normatīvo aktu prasībām;
  + par normatīvo aktu prasībām atbilstošu būvizstrādājumu izvēli un to iestrādes tehnoloģiju;
  + detalizēto rasējumu izstrādi, ja tie nav iekļauti būvprojekta sastāvā (*nepieciešama papildus diskusija par precīzu atbildības sadalījumu*).

**Padome:**

**E.Rožulapa –** Norvēģiem ir noteikts, ja projektēšans līgums tiek noslēgts iepirkuma rezultātā, tad par būvprojektu atbildīgs ir pasūtītājs, ja būvprojekts tiek pasūtīts, sarunu procedūrā tad būvprojekta izstrādātājs ir atbildīgs par projektu.

Pasūtītājam ir jāuzliek atbildība par visas dokumentācijas uzglabāšanu un dokumentācijas nodošanu īpašnieku maiņas gadījumā.

Ko nozare saprot ar kompetentu pasūtītāju.

Pie nopietniem projektiem pasūtītājam jāalgo inženierkonsultants, lai sagatavotu kompetentu pasūtījumu. Pastiprināt pasūtītāja atbildību nodrošinot kompetentu, izglītotu būvnieku no pasūtītāja puses.

Pasūtītājam pienākums paredzēt un plānot adekvātu laiku projekta īstenošanai un atbilstošu finansējumu.

**Ekonomikas ministrijas priekšlikums**

**Precīzi nodalīta atbildība –būvuzraugs & būvprojektu ekspertīzes veicējs**

Būvuzraudzības veicējs ir atbildīgs:

* + par būvuzraudzības līgumu prasību izpildi.

Būvekspertīzes veicējs ir atbildīgs:

* + par ekspertīzes atzinuma saturu un tajā ietverto secinājumu pamatotību;
  + ja būvprojektā vai izmaiņu projektā, kuram veikta ekspertīze, tiek konstatētas neatbilstības normatīvo aktu prasībām, eksperts atbild par citiem būvniecības dalībniekiem vai trešajām personām nodarītajiem zaudējumiem 30% apmērā.

Nepieciešama papildus diskusija vai būvprojektu ekspertīzes ir efektīvākais mehānisms būvprojektu kvalitātes veicināšanai un vai būvju ekspertīzes ir efektīvākais veids kā risināt būvniecības strīdus.

Nepieciešama diskusija ar arhitektiem un būvniekiem par detalizētiem rasējumiem.

**Padome:**

Detalizācija detalizē projektu nevis groza un ar detalizāciju nevar mainīt projektu. Projektētējs parakstot atbild, ka detalizācija atbilst būvprojektam kopumā, atbilst projekta mērķim. Projektētājs neatbild par šī risinājuma tehnoloģisko izpildījumu.

Ierosina izmantot FIDIC, kur ir vesela nodaļa, kurā noteikts atbildības sadalījums.

Normatīvajā regulējumā jāparedz, ko saprot ar projektētāja detalizāciju.

Arī tad, ja tiek apvienota projektēšana ar būvdarbiem, regulējumā ir jānosaka par ko atbild arhitekts, par ko būvnieks.

**Precīzi nodalīta atbildība –būvuzraugs**

Būvuzraudzības veicējs ir pasūtītāja pārstāvis

Būvuzraugs un autoruzraudzības mērķis ir nevis sadalīt ar būvnieku atbildību, bet lai būvnieks tiktu pieskatīts. To uzdevums maksimāli agrā stadijā atklāt kļūdas.

Kopumā jāatstāj gan autoruzraudzība, gan būvuzraudzība nodalot to funkcijas par pamatu ņemot to, ka autoruzraugs atbild par būvniecības atbilstību projektam, bet būvuzraugs par atbilstību tehniskajām prasībām standartiem, normatīvie.

Autoruzraudzību var nosaukt par projektētāja uzraudzību būvniecības procesa laikā un regulējums jāpapildina ar to, kā projektētājs veic izmaiņas un papildinājumus projekta realizācijas laikā.

Autoruzraudzība ir ļoti nozīmīga un to nevar atmest, jo visu laiku jāseko līdzi visam, kas tiek iebūvēts. Autoruzraudzību būtu jāietver projektēšanas sastāvā.

Jāveic regulējuma revīziju, lai nepārklājas uzdevumi.

**Nolemj:** 1. Apkopot priekšlikumus un idejas par sēdē izrunātajām tēmām.

2. Organizēt tikšanos, lai izskatītu sēdē neizskatītos jautājumus.

Sēdi slēdz 16:25

Padomes priekšsēdētājs G.Miķelsons

Protokolēja I.Rostoka